బల్మూరి వెంకట్

Venkat Balmoor తెలంగాణ రాష్ట్రానికి చెందిన రాజకీయ నాయకుడు. ఆయన ప్రస్తుతం భారత జాతీయ విద్యార్థి సంఘం (ఎన్‌ఎస్‌యూఐ) తెలంగాణ రాష్ట్ర అధ్యక్షుడిగా పని చేస్తున్నాడు.

జననం, విద్యాభాస్యం
బల్మూరి వెంకట్‌ తెలంగాణ రాష్ట్రం, పెద్దపల్లి జిల్లా,  కాల్వ శ్రీరాంపూర్ మండలం,  తారుపల్లి గ్రామంలో జన్మించాడు. ఆయన ఎంబీబీఎస్ పూర్తి చేశాడు.

రాజకీయ జీవితం
బల్మూరి వెంకట్‌ కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన విద్యార్థి దశనుండి వివిధ ఉద్యమాల్లో పాల్గొన్నాడు. వెంకట్‌ 2015లో కాంగ్రెస్ పార్టీ అనుబంధ సంఘం  ఎన్‌ఎస్‌యూఐ కు జరిగిన ఎన్నికల్లో పోటీ చేసి రాష్ట్ర అధ్యక్షుడిగా ఎన్నికయ్యాడు. ఆయన 2017లో ఎన్ఎస్‌యూఐ జాతీయ కార్యదర్శిగా పని చేశాడు.  వెంకట్‌ 2018లో తిరిగి ఎన్‌ఎస్‌యూఐ కు జరిగిన ఎన్నికల్లో పోటీ చేసి రెండవసారి రాష్ట్ర అధ్యక్షుడిగా ఎన్నికయ్యాడు. ఆయన 2018 ముందస్తు ఎన్నికల్లో పెద్దపల్లి అసెంబ్లీ నియోజకవర్గం నుంచి టికెట్‌ ఆశించినప్పటికీ కొన్ని కారణాల వల్ల ఆయనకు టికెట్ దక్కలేదు. బల్మూరి వెంకట్‌ నర్సింగరావును 2021 అక్టోబర్ 10న జరిగే హుజూరాబాద్‌ అసెంబ్లీ ఉప ఎన్నికల్లో కాంగ్రెస్‌ పార్టీ అభ్యర్థిగా కాంగ్రెస్ అధిష్టానం ప్రకటించింది.బల్మూరి వెంకట్ హుజురాబాద్‎ కాంగ్రెస్ అభ్యర్థగా అక్టోబర్ 8న నామినేషన్ వేశాడు.

మూలాలు

పెద్దపల్లి జిల్లా రాజకీయ నాయకులు